Die Vader van SA Boks | Netwerk24
Die polisie het bevestig dat 'n geldwa Maandag opgeblaas is by Diepsloot duskant Johannesburg.
Man voor hotel in Sandton beroof
Die polisie soek steeds na die rowers wat 'n man Sondag van meer as R100 000 se besittings in die oprit van 'n hotel in Sandton beroof het.
Nog 6 ontsnap in Limpopo
Skaars twee weke nadat vier vermeende misdadigers uit die polisieselle in Hoedspruit, Limpopo, ontsnap het, het nog ses verhoorafwagtende mans Saterdag uit die polisieselle buite Mokopane ontsnap.
Smith nie suur oor balpeuteraar se ligte straf
Smith is om kommentaar genader nadat Nicholas Pooran daaraan skuldig bevind is dat hy met die bal gepeuter het in 'n onlangse eendagwedstryd teen Afganistan.
Hamilton sê jammer ná hy in Albon vasry
Die sesmalige Formule Een-wêreldkampioen Lewis Hamilton het Alexander Albon Sondag verskoning gevra omdat hy teen hom gebots en hom 'n eerste besoek aan die podium gekos het.
Geen vliegtuig sal Suid-Afrika verlaat as die bestuur van die Suid-Afrikaanse Lugdiens (SAL) nie na die onderhandelingstafel terugkeer en aan stakende werkers se eise voldoen nie.
Wie is André de Ruyter, Eskom se nuwe baas?
Ná maande se bespiegelinge het Eskom eindelik weer 'n uitvoerende hoof.
André de Ruyter is aangestel as die nuwe uitvoerende hoof van Eskom.
Dít is die rede waarom ons wêreld in krisis is
Dis moeilik om te glo, maar dit is nog net tien maande sedert 'n Sweedse skoolmeisie die wêreld met 'n striemende toespraak voor die rykes op die Wêreld- Ekonomiese Forum in Davos geskok het
Kantlyne waar die duiwel rondomtalie draai
Onlangs lees ek dat 'n student in Dubrovnik in Kroasië op iets interessants in 'n 15de-eeuse manuskrip afgekom het.
Die lekkertes van die skrywersprogram op die Toyota US Woordfees volgende Maart in Stellenbosch is soos sardientjies ingepak.
Beste restaurant in SA weer in Kaapstad
Kapenaars kan nou by die beste restaurant in Suid-Afrika vir 'n fynproewersmaal aansit.
Geluk aan ons wiskunde-slimkoppe!
Netwerk24 se wiskundekompetisie gaan van krag tot krag.
Die Vader van SA Boks
Deur Gert van der Westhuizen 28 November 2015 00:00
BO: James R. Couper in die gevegsdrag van destyds. REGS: 'n Kryt was sommer enige beskikbare ruimte wat met 'n paar toue afgekamp kon word. Foto's: MUSEUM AFRICA
Die Kaapse sport-historikus prof. Floris van der Merwe roep die vervloë dae van Suid-Afrikaanse boks in herinnering in sy nuutste boek. Gert van der Westhuizen vertel meer van James R. Couper:Vader van Suid-Afrikaanse Boks.
Hedendaagse boksers sal, nodeloos om te sê, glad nie die wêreld herken waarin Couper en ander hul gevegskuns teen die einde van die 19de eeu in Suid-Afrika ten toon gestel het nie.
Boks in daardie dae was amper iets primitiefs in vergelyking met die glans, geld en publisiteit wat 'n mens deesdae met dié sportsoort vereenselwig.
'n Kryt was dikwels sommer net 'n vierkant wat met toue op enige beskikbare ruimte afgebaken is. Gevegte kon met "sagte" handskoene, "harde" handskoene of selfs sonder enige handskoene beslis word.
Daar was twee stelle reëls en die owerhede was dikwels nie gretig om toestemming vir boksgevegte te gee nie; veral nie wanneer geld ter sprake was nie.
Tog was daar min wat die manne destyds van stryk gebring het terwyl hulle boks as sportsoort gevestig het in die harde pionierswêreld van avonturiers en fortuinsoekers in stede soos Kimberley en Johannesburg.
Dit is 'n wêreld wat Van der Merwe meesterlik herskep ná speurtogte in plaaslike en oorsese argiewe. Hy het ook koerante en ander publikasies van destyds saam met moderne hulpmiddels soos die internet gebruik om te wys hoe sportgeskiedenis nou eintlik geskryf moet word.
Ondanks al sy snuffelwerk, sê Van der Merwe, is die legkaart van Couper se lewe nog onvolledig.
Maar tog vertel hy jou in onderhoudende trant heelwat van Couper se lewe.
Hy en die boksers van die 19de eeu, kom jy agter, was nie sommer gewone mense nie; allermins. Vandag se boksers sal min van hulself in iemand soos Couper herken.
Hy het byvoorbeeld die werke van skrywers soos Walter Scott, George Eliot, Thomas Carlyle en George Meredith op sy boekrak gehad.
Maar meer nog.
Hy het kortverhale, 'n toneelstuk én 'n roman (Mixed Humanity) geskryf wat nogal heel gunstig deur die kritici beoordeel is.
Daarby was hy ook 'n afrigter met boksskole in Kaapstad, Kimberley en Johnannesburg, 'n boks-joernalis, skeidsregter en gevegsknoper.
Boks kon hy natuurlik ook; hy was selfs op 'n keer in die Verenigde State in twee gevegte op een aand in aksie. Couper het dikwels teen veel groter teenstanders te staan gekom, vertel Van der Merwe, maar hulle gereeld uitoorlê met sy wetenskaplike styl.
Couper is in Augustus 1882 as "Suid-Afrikaanse kampioen" gekroon nadat hy James William Coverwell, oftewel "The Ladies Pet", verslaan het.
Couper is deur invloedrykes in dié stad genader om Coverwell, 'n bruin man, "op sy plek te sit".
Dié geveg het nie lank geduur nie.
"Binne een en 'n driekwart minuut het Couper die 'Pet' se oë bot toe geslaan en daar was niks wat sy mediese helpers daaraan kon doen nie. Die spons is gevolglik ingegooi."
Prof. Floris van der Merwe
Couper se naam is sewe jaar later in die Suid-Afrikaanse boks-annale verewig met sy sege oor Woolf Bendoff in Johannesburg.
Dié geveg, wat met die toestemming van pres. Paul Kruger van die Zuid-Afrikaansche Republiek plaasgevind het, het die verbeelding gaande gemaak.
Die prysgeld was 4 500 pond, die "grootste prysgeld in die wêreldgeskiedenis van boks tot in daardie stadium".
Couper het later bereken sy wins uit dié geveg, wat 'n deel van die toegangsgeld en weddenskappe ingesluit het, was tussen 9 000 en 10 000 pond.
Dit het selfs oorsee opslae gemaak. Plaaslik het The Star vier uitgawes deur die dag van die geveg gedruk en dit in die nag opgevolg met 'n uitgawe vir "afgeleë gemeenskappe".
Couper was wéér kleiner as sy teenstander; volgens Van der Merwe was dit in vandag se terme soos 'n weltergewig wat teen 'n swaargewig boks.
Maar ná 27 rondes, sowat 'n halfuur, se boks met "stywe leerhandskoene sonder opstopsel", het Couper die groter Bendoff oorwin.
"Vir 'n week of twee ná die geveg was Johannesburg in rou gedompel – behalwe vir die paar Couper-ondersteuners was almal bankrot," skryf Van der Merwe.
Die geveg baie gedoen om boks spoedig die gewildste sportsoort aan die Rand te maak. Couper het met sy persoonlikheid en kennis baie tot dié gewildheid bygedra totdat hy in 1897 selfmoord gepleeg het.
Kontak Van der Merwe per e-pos by floris@sun.ac.za om James R. Couper: Vader van Suid-Afrikaanse Boks te bestel.